Odense Adresse-Contoirs Efterretninger, 1829-09-01
21 August 1829. Forordning, indeholdende almindelige Forskrifter om Straffen for Løsgjængerie og Betlerie. Jfølge samme paaligger det ethvert Steds Politie Øvrighed at føre Tilsyn med, at Personer, der ikke have Formue, fast Næringsvei eller anden saadan Stilling, hvorved de, uden Skade eller Fare for det Offentlige, kunne finde deres Udkomme, og hvilke i Almindelighed ere pligtige at søge Tjeneste, i den Tid, hvori saadan er for dem er at erholde, meddeles Anviisninger paa Arbeide, hvorved de kunne finde Erhverv, og bør ethvert Steds Fattigvæsen være behjelpeligt i saa Henseende, enten ved at formaae enkelte Beboere til at tage dem i Arbeide, eller paa anden Maade, som Omstændighederne tilstæde. Den, som modtvilligen tilsidesætter de ham i saa Henseende givne Tilhold, bliver at ansee som Løsgjænger. Den almindelige Straf for Løsgiængerie skal første Gang være Fængsel paa Vand og Brød fra 5 til 30 Dage, hvorved bliver at tage Hensyn ei blot til Tiden, hvori den Skyldige har undladt at ernære sig paa lovlig Maade, men tillige til hans øvrige Vandel og flere Omstændigheder. For anden Gang bliver Straffen efter Omstændighederne enten Fængsel paa Vand og Brød i det ringeste 20 Dage, eller Forbedringshuusarbeide indtil 1 Aar. Lader den Skyldige sig paa ny finde i samme Forseelse, bliver Straffen Forbedringshuusarbeide fra 1 til 2 Aar, og paa lige Maade vil, for enhver ny Gjentagelse, Straffen blive at fordoble. For første Gang begaaet Betlerie skal Straffen for Fremtiden være Fængsel paa Vand og Brød, indtil 15 Dage; anden Gang finder lige Straf Sted fra 10 til 30 Dage. Gientages Forseelsen atter, ansees den Skyldige med Fængsel paa Vand og Brød i 30 Dage eller efter Omstændighederne med Forbedringshuusarbeide indtil 1 Aar. Kommer han 4de Gang, bliver han at straffe med 1 til 2 Aars Forbedringshuusarbeide, og saa fremdeles dobbelt for enhver ny Gjentagelse. Og bliver her ligeledes at tage Hensyn til Gjerningens Anledning, Betleriets Omfang, saavelsom til den Skyldiges hele Vandel. Saa bør det og tages i Betragtning, om han ved opdigtede Ulykkestilfælde eller ved at fremvise forstilt Skade har misbrugt sine Medmenneskers Medlidenhed, eller han ved særdeles Paatrængenhed, eller uforskammet Tale og Adfærd, har søgt at afpresse dem Almisse, saa og om han har streifet omkring fra Distrikt til Distrikt for at betle. J Fyens Stift bliver der, med Hensyn til Straffen for Betlerie, at forholde efter Plakat af 21 Decbr. 1825. Saa skal og det i Odense oprettede Tvangsarbeidshuus tjene til Straffested for dem, der i bemeldte Stift findes skyldige i Løsgjængerie, saaledes at 1 Maaneds Arbeide sammesteds træder i Stedet for hver Gang 5 Dages Fængsel paa Vand og Brød, der kunde blive i at bestemme, og derimod den der i visse Tilfælde hjemlede Forbedringshuusstraf afholdes ved Arbeide i bemeldte Tvangs arbeidshuus i selvsamme Tid, hvori, efter den almindelige Regel, Forbedringshuusarbeide vilde finde Sted; dog kan denne Straf, efter Omstændighederne, skjærpes ved den Tillægsbestemmelse, at en vis Deel af Straffetiden skal afholdes i eensomt Fængsel, i hvilken Henseende de i Plakaten af 21 Decbr. 1825 5 2 foreskrevne Regler blive at iagttage Jøvrigt forbeholdes, naar Tvangsarbeidshuse indrettes i andre Provindser, da der at indføre lignende Bestemmelser, som de, der ere gjeldende for Fyens Stift. Med Børn bliver at forholde efter de hidtil paa ethvert Sted foreskrevne Regler. Naar en Person paa engang findes skyldig i Løsgjængerie og Betlerie, blive kun de for den førstnævnte Forseelse fastsatte Straffe at anvende, og det tillige begaaede Betlerie allene at tage i Betragtning ved Straffegradens Bestemmelse. Men dersom Nogen, der forhen er dømt forLøsgjængerie, gjør sig skyldig i Betlerie, bør den eller de Domme, som ere ham overgaaede for hiin Forseelse, have samme Følge til Straffens Forhøielse, som om det var for Betlerie, han saaledes forhen var dømt. Paa lignende Maade ville de Domme, der forhen ere overgaaede den Paa gjeldende som Betler, komme i Betragtning, naar ha siden findes skyldig i Løsgjængerie, dog saaledes, at førden Dom, hvorved Nogen er anseet for 2den Gang begaaet Betlerie, faaer Virkning til at paadrage ham den for gjentaget Løsgjængerie fastsatte Straf, og at den, der forhen er funden skyldig til Straffen for 3die Gang begaaet Betlerie, naar han siden skal dømmes for Løsgjængerie, kun ansees som for denne Forseelse tredie Gang begaaet, og saa fremdeles efter en lignende til Forholdet mellem Straffene for disse to Forseelser svarende Regel. Naar Nogen, som, efter den hidtil gieldende Lovgivning, er dømt for Løsgjængerie eller Betlerie, atter findes skyldig i lige Forseelse, vil den ham saaledes overgaaede Dom, efter sin Beskaffenhed som Dom for første, anden, tredie Gang o. s. v. begaaet Forseelse, komme i Betragtning til at bestemme, hvorvidt han nu skal straffes for anden, tredie, fjerde Gang o. s. v. begaaet Forseelse, uden Hensyn til at den idømte Straf har været forskjellig fra den, nærværende Anordning hjemler. Jøvrigt blive Sager, hvorunder Nogen tiltales for Løsgjængerie eller Betlerie, fremdeles som hidtil at behandle ved Politieretterne.